
76 DR.30.10.2002 
 

 

Saya merasa amat terkilan.  Sungguhpun saya tidak menentang pembangunan 
atas tanah tersebut tetapi mengapakah dengan begitu mudah pihak Jabatan Tanah 
membatalkan perjanjian menyewa tanah kepada Encik Yong Shong Seng atas Lot TT44, 
Jalan Delima, Seksyen 67, Kuala Lumpur yang mengusahakan berpuluh-puluh tahun kedai 
makan untuk semua kaum di situ dan kepada Encik Shamser Singh, pesara kerajaan yang 
menyewa atas Lot PT41 untuk perusahaan mencuci kenderaan dan telah menghabiskan 
wang persaraan di situ tanpa memberikan mereka alternatif lain seperti mengadakan 
perniagaan yang baru bagi membolehkan mereka meneruskan kehidupan.   

Sebaliknya, Jabatan Tanah mengarahkan Dewan Bandaraya supaya 
membatalkan lesen-lesen perniagaan mereka yang menyifatkan perniagaan mereka 
sebagai menyalahi Akta Perancangan Wilayah Persekutuan, 1982. Janganlah kerana 
hendak menjaga nama dan kepentingan pihak lain, mereka sanggup menghalau penyewa 
asal sesuka hati tanpa memberikan mereka alternatif.  Ini adalah satu penindasan kerajaan 
ke atas rakyat miskin yang memerlukan bantuan dan di manakah nilai kemanusiaan 
sebagai pihak berkuasa yang menutup periuk nasi orang lain semata-mata hendak 
memberi laluan syarikat besar beroperasi di situ. 

Tuan Pengerusi, sering kita mendengar rungutan rakyat tentang kerajaan 
merampas hak rakyat tanpa balasan seimbang di banyak tempat di seluruh negara tetapi 
kita seolah-olah tidak percaya bahawa dalam pusat bandar raya, hal yang sama pun terjadi.  
Di manakah rakyat miskin yang sudah teraniaya ini harus mendapat pembelaan? Saya 
menyebut hal ini di dalam Dewan yang mulia ini supaya kita faham masalah ini dan 
meminta kerajaan memberikan pembelaan kepada golongan peniaga kecil supaya ada 
ruang untuk hidup, bukan bertindak menindas mereka.   

Sekian, terima kasih. 

Tuan Pengerusi:  Ya, kementerian menjawab. 

5.12 ptg. 

Timbalan Menteri Tanah dan Pembangunan Koperasi [Dr. Tan Kee Kwong]:  
Terima kasih Tuan Pengerusi.  Bagi Kementerian Tanah dan Pembangunan Koperasi, saya 
hendak sampaikan ucapan ribuan terima kasih atas komen-komen dan juga cadangan-
cadangan daripada beberapa Ahli Yang Berhormat termasuk Yang Berhormat bagi 
Kinabatangan, Dungun, Temerloh, Tambun, Kota Melaka, Batang Lupar, Sri Gading, Jeli, 
Sipitang dan akhirnya Bukit Bintang. 

Tuan Pengerusi, Yang Berhormat bagi Kinabatangan bincang tentang tuduhan 
pengurusan FELDA khususnya di FELDA Sahabat dekat Lahad Datu. Tuduhan rasuah, 
penyelewengan dan juga penipuan adalah serius. Pihak FELDA minta dibuktikan dengan 
fakta-fakta yang jelas supaya maruah kakitangan dan juga tugas FELDA tidak terjejas dan 
juga tentang pemberian…. 

Datuk Bung Moktar bin Radin:  [Bangun] 

Dr. Tan Kee Kwong: Nanti, nanti, saya belum jawab lagi. 

Tuan Pengerusi: Dia tidak bagi jalan Kinabatangan. 

Dr. Tan Kee Kwong: Pemberian kerja-kerja kontrak untuk pengangkutan minyak 
sawit FELDA kepada anak tempatan Sabah adalah menjadi dasar kementerian dan FELDA 
untuk memberi peluang kepada masyarakat peneroka untuk turut serta dalam aktiviti 
perniagaan termasuk pengangkutan yang dijalankan oleh FELDA. 

Pada masa ini, urusan pengangkutan minyak sawit mentah dari kilang FELDA ke 
kilang penapisan di Sabah dikendalikan oleh FELDA Transportation Sdn. Bhd. di mana 49 
ekuiti, saya sebut lagi sekali, 49 ekuiti syarikat ini dimiliki oleh peneroka melalui Koperasi 
Permodalan FELDA (KPN). 

Datuk Bung Moktar bin Radin:  Minta penjelasan. 

Dr. Tan Kee Kwong: Nanti, nanti, saya belum habis. Koperasi Permodalan 
FELDA atau KPN yang telah berjaya memberi pelanggan dividen purata setiap tahun lebih 



Saya merasa amat terkilan. Sungguhpun saya tidak menentang pembangunan atas tanah tersebut tetapi mengapakah dengan begitu mudah pihak Jabatan Tanah membatalkan perjanjian menyewa tanah kepada Encik Yong Shong Seng atas Lot TT44, Jalan Delima, Seksyen 67, Kuala Lumpur yang mengusahakan berpuluh-puluh tahun kedai makan untuk semua kaum di situ dan kepada Encik Shamser Singh, pesara kerajaan yang menyewa atas Lot PT41 untuk perusahaan mencuci kenderaan dan telah menghabiskan wang persaraan di situ tanpa memberikan mereka alternatif lain seperti mengadakan perniagaan yang baru bagi membolehkan mereka meneruskan kehidupan. Sebaliknya, Jabatan Tanah mengarahkan Dewan Bandaraya supaya membatalkan lesen-lesen perniagaan mereka yang menyifatkan perniagaan mereka sebagai menyalahi Akta Perancangan Wilayah Persekutuan, 1982. Janganlah kerana hendak menjaga nama dan kepentingan pihak lain, mereka sanggup menghalau penyewa asal sesuka hati tanpa memberikan mereka alternatif. Ini adalah satu penindasan kerajaan ke atas rakyat miskin yang memerlukan bantuan dan di manakah nilai kemanusiaan sebagai pihak berkuasa yang menutup periuk nasi orang lain semata-mata hendak memberi laluan syarikat besar beroperasi di situ. Tuan Pengerusi, sering kita mendengar rungutan rakyat tentang kerajaan merampas hak rakyat tanpa balasan seimbang di banyak tempat di seluruh negara tetapi kita seolah-olah tidak percaya bahawa dalam pusat bandar raya, hal yang sama pun terjadi. Di manakah rakyat miskin yang sudah teraniaya ini harus mendapat pembelaan? Saya menyebut hal ini di dalam Dewan yang mulia ini supaya kita faham masalah ini dan meminta kerajaan memberikan pembelaan kepada golongan peniaga kecil supaya ada ruang untuk hidup, bukan bertindak menindas mereka. Sekian, terima kasih. Tuan Pengerusi: Ya, kementerian menjawab. 5.12 ptg. Timbalan Menteri Tanah dan Pembangunan Koperasi [Dr. Tan Kee Kwong]: Terima kasih Tuan Pengerusi. Bagi Kementerian Tanah dan Pembangunan Koperasi, saya hendak sampaikan ucapan ribuan terima kasih atas komen-komen dan juga cadangan- cadangan daripada beberapa Ahli Yang Berhormat termasuk Yang Berhormat bagi Kinabatangan, Dungun, Temerloh, Tambun, Kota Melaka, Batang Lupar, Sri Gading, Jeli, Sipitang dan akhirnya Bukit Bintang. Tuan Pengerusi, Yang Berhormat bagi Kinabatangan bincang tentang tuduhan pengurusan FELDA khususnya di FELDA Sahabat dekat Lahad Datu. Tuduhan rasuah, penyelewengan dan juga penipuan adalah serius. Pihak FELDA minta dibuktikan dengan fakta-fakta yang jelas supaya maruah kakitangan dan juga tugas FELDA tidak terjejas dan juga tentang pemberian.... Datuk Bung Moktar bin Radin: [Bangun]. Dr. Tan Kee Kwong: Nanti, nanti, saya belum jawab lagi. Tuan Pengerusi: Dia tidak bagi jalan Kinabatangan. Dr. Tan Kee Kwong: Pemberian kerja-kerja kontrak untuk pengangkutan minyak sawit FELDA kepada anak tempatan Sabah adalah menjadi dasar kementerian dan FELDA untuk memberi peluang kepada masyarakat peneroka untuk turut serta dalam aktiviti perniagaan termasuk pengangkutan yang dijalankan oleh FELDA. Pada masa ini, urusan pengangkutan minyak sawit mentah dari kilang FELDA ke kilang penapisan di Sabah dikendalikan oleh FELDA Transportation Sdn. Bhd. di mana 49 ekuiti, saya sebut lagi sekali, 49 ekuiti syarikat ini dimiliki oleh peneroka melalui Koperasi Permodalan FELDA (KPN). Datuk Bung Moktar bin Radin: Minta penjelasan. Dr. Tan Kee Kwong: Nanti, nanti, saya belum habis. Koperasi Permodalan FELDA atau KPN yang telah berjaya memberi pelanggan dividen purata setiap tahun lebih.